
PROME MINISTER 


Evel yn Wever-Croes 


Un otro joya di proyecto di Gabinete Wever-Croes 


Diabierna 21 di juni Prome Minister Evelyn Wever-Croes 
tawata presente na Aeropuerto Internacional Reina Beatrix pa 
celebra e entrega di fase 1A di e proyecto Gateway 2030 y pa 
e despedida di e actual CEO di AAA señor Joost Meijs. 


Prome Minister a indica cu esaki ta e apertura di un sala nobo 
di US Departures, cual lo ta completamente operativo na 
comienso di 2025. E ta parti di e proyecto Gateway 2030 di e 
aeropuerto cu ta disefia pa mehora e facilidadnan di Aeropuerto 
Internacional Reina Beatrix y asina duna e miho servicio posibel 
na e pasahero. Ta trata di un facilidad moderno, espacioso y 
cu pinturanan di e artista local Armando Goedgedrag. 


Riba e anochi aki tambe a tuma despedida di e actual CEO 
di Aruba Airport Authority N.V., sefior Joost Meijs cu ta den e 
funcion aki desde 2019. Sefior Meijs lo bandona su funcion na 
July 2024, unabes cu e termina cu su mandato di cinco afia. 
E mandatario a gradici señor Meijs pa su contribucion cu pais 
Aruba y a dese'e hopi exito den futuro. 


“E sala nobo di US Departures ta un proyecto hopi bunita 
cu a cuminsa den nos Gobierno. Aeropuerto di Aruba a wak 
temponan menos bon durante e pandemia. Tawata temponan 
difícil y di hopi incertidumbre. Nos a dicidi di habri frontera atrobe 
y tur cos ta indica cu esaki tawata e miho decision pa Aruba. E 
tempo ey hasta AAA a proyecta cu Aruba lo ta bek riba pia te 
aña 2025. Cu hopi orguyo mi por bisa cu ya na 2022 a mira e 
recuperacion y na 2023 e recuperacion tawata completo. Awe 
por celebra e proyecto aki danki na tur ciudadano di Aruba cu 
semper ta traha duro pa hiba nos pais padilanti. 


Pabien Aeropuerto Internacional Reina Beatrix pa e logro 
aki. Danki na colega Minister Dangui Oduber pa su vision y 
determinación y danki na tur e ekipo di AAA cu a haci esaki 
posibel. Esaki ta un otro joya di proyecto di nos Gobierno. Nos 
no a realisa tur nos metanan ainda, pero nos ta logrando si”, 
Prome Minister a termina bisando. 

Prome Minister Evelyn Wever-Croes: 
Gabinete Wever-Croes ta cumpli! 


E PROYECTO "OPERATION COMMAND CENTER" 
A WORDO INAUGURA 


"E proyecto aki lo aumenta e siguridad di pais Aruba, 


Croes a asisti na e inauguracion di e "Operation 
Command Center", cu ta un proyecto hopi 
importante pa cuerpo policial, mirando cu e lo 
facilita nan trabou pa loke ta siguridad di pais 
Aruba. Un proyecto cu a tuma su tempo, pero cu 
awe ta ofrece e pida baranca aki e "Operation 
Command Center" mas moderno den region, 
consistiendo di funcionalidadnan integro y 


technologia avansa. 


Prome Minister a indica cu Aruba a pasa den | 
temponan hopi dificil debi na e pandemia, y f 
e tempo ey comunidad completo a uni den 
determinacion pa saca e pais di e crisis, y traha 
pa hib'e padilanti. Cu e inaguracion di e centro 
aki, por mira bek cu tur e esfuerso cu a wordo haci È 
e tempo ey, awe a duna su fruto. Awendia pais 
Aruba ta gosa di un economia solido danki na 
e crecemento grandi di turismo, un porcentahe 
di desempleo mas abou, y un finansas publico 


na ordo, segun institutonan manera CAft y IMF. AOT A / pa 
Tambe segun un investigacion di The Telegraph Mi RAS: nidi 
di Inglatera, Aruba ta un di e paisnan mas safe EEA ASS, 
den e region. 


"Nos a saca nos pais di crisis, nos a stabilisa 
nos pais, y awor nos compromiso ta pa crea 
progreso y prosperidad pa tur ciudadano di nos pais" Prome 
Minister a expresa. P'esey e proyecto aki ta hopi importante 
pasobra e ta aumenta e siguridad di tur ciudadano, y unabes bo 
pais ta sigur, turistanan lo sigui bin, yudando asina e desaroyo 
y crecemento economico. 

Mirando e presupuestonan cada afia, por tuma nota cu Minister 
di Finansa Xiomara Maduro semper a traha di cerca cu Minister 
di husticia Rocco Tjon pa asina aumenta e presupuesto di 
cuerpo policial, cu e meta pa crea un pais mas sigur pa tur 
ciudadano. 


"Mi kier a felicita cuerpo policial, tur esnan cu ta bay labora 
den e centro aki, y esnan cu indirectamente lo bay probecha di 
e fruto di e centro aki. E "Operation Command Center" aki ta 
esun mas moderno den nos region y ta localisa na Savaneta. 
Mi deseo ta pa e centro aki, facilita e trabou di tur esnan cu tin 
cu percura cu nos pais ta sigur. 


Tambe, mi kier gradici tur esnan cu a haci esaki posibel. Un 


danki na Setar pa nan partnership y colaboracion den haci e 
centro aki un realidad hunto cu Gobierno. Aunke e no ta cu 
nos mas, mi ta gradici Sefior Pourier (q.e.p.d), cu a traha hopi 
duro riba e proyecto aki, y cu awe no ta na bida pa wak e fruto 
di su trabou. Un danki tambe na ful e ekipo di Minsiter Rocco 
Tjon cu a traha hopi duro pa por a logra e metanan proponi, y 
na cuerpo policial pa kere den e proyecto y brasa e proyecto. 


Aruba por ta hopi orguyoso cu e "Operation Command Center" 
aki, danki na e compromiso di cada un di boso. Para akinan mi 
no por keda sin menciona ex minister di husticia sefior Rudy 
Croes (q.e.p.d) cu semper a sofia di bin cu loke e tabata yama 
un central, consistiendo di ekiponan mas moderno, y mas 
innova pa yuda haci Aruba mas sigur. Awe danki na Minister 
Rocco Tjon, su sofio a bira realidad. Den nomber di pueblo di 
Aruba, y den nomber di ex-minister Rudy Croes mi kier a bisa 
bo danki pa bo determinacion, y vision pa haci Aruba un luga 
mas sigur na unda nos tur por biba y lanta nos yiunan den dje. 
Nos no a logra tur loke nos a compromete nos mes pa logra 
pero nos ta logrando si", Prome Minister expresa. MN 

San Juan ta bin, San Juan ta bay 
At'e cu e palo den su man, 
cu su wowo bon mara, 


Gobierno di Aruba 


Minister di Finansa y Cultura 
ta invita Aruba en general pa asisti 
na e actividad di Dia di San Juan - Dera Gay 


JUNI 7:00 PM - 11:00 PM JUNI \ 6:00 PM - 9:00 PM 
2 4 Centro di Bario Playa 2 4 Centro di Bario 
Pabao Brazil 
JUNI \ 5:00 PM - 9:00 PM JUNI \ 6:00 PM - 11:00 PM 


2 4 Centro di Bario 2 4 Sport Boys Club 
Tanki Lender 


6:00 PM - 10:00 PM 
Centro di Bario 
Savaneta 

Minister di Finansa y Cultura comision celebracion Dianan Nacional 

MINISTER 


Algun tempo atras Parlamento di Aruba a ricibi e Nota di 
Comienso di Aña 2024 y hunto cune e prome Presupuesto 
Supletorio pa aña 2024 cu ta contene e cambionan den maneho 
cu ta rekeri aprobacion di Parlamento. Un di e cambionan 
cu ta resalta ta e entrada extra cu a wordo realisa debi na e 
mehoracion di cumplimento di pago di belasting y crecemento 
economico. Minister Maduro di Finansa ta informa cu entrada 
extra aki den Presupuesto 2024 lo wordo destina pa mehora e 
poder di compra di varios grupo den comunidad. 


\EHORA E PODER DI 


A, DEN CUMU IN [| WALD 
DEXERING 
Ta conoci cu Gobierno a yega na un acuerdo cu 
sindicatonan pa indexa e salario di e empleado 
publico pa mehora nan poder di compra. Un parti 
di e indexering lo tuma luga den luna di juli 2024 y 
pesey den e prome Presupuesto Supletorio 2024 
ta aloca fondo pa e indexering aki. 
REPARATIETOESLAG 
Den e Presupuesto Supletorio tambe ta aloca 
fondo pa asina por brinda trahadornan cu ta gana 
menos di 2500 florin y e pensionadonan di SVB un 
subida di e reparatietoeslag. 


Pa mehora e poder di compra di esnan mas 
vulnerabel den comunidad, den e Presupuesto 
Supletorio tambe ta aloca fondo pa asina por hisa 


e suma di bijstand pa esnan cu un limitacion. 


ADORNAN DI ELINDACION ci IRCINIA 


Pa e trahadornan cu ta traha na Fundacionnan cu 
ta haya subsidio di Gobierno, den Presupuesto 
Supletorio lo pone fondo pa e Fundacionnan aki 
por ahusta e salario di nan trahadornan pa mehora 
nan poder di compra. E Fundacion subsidia pa 
Gobierno lo mester haci un peticion apart pa e 
fondo extra y esaki lo wordo duna bou e condicion cu e fondo 
por wordo uza solamente pa gasto di salario y no pa otro gasto 
di e fundacion. 


IMA NI DADI 


Minister Maduro ta spera cu Parlamento por aproba e prome 
Presupuesto Supletorio pa afia 2024 pa asina varios grupo 
den comunidad por keda yuda cu nan poder di compra. MN 

Minister Maduro di Finansa ta informa: 


CAFT TA CONCLUI CU ARUBA TA CUMPLI CU TUR 
NORMA FINANCIERO DEN AÑA 2023 


Trabou serio ta duna resultado concreto y positivo na bienestar di Pais Aruba 


Recientemente e colegio di supervision financiero CAFT a 
publica nan opinion riba e cifranan di e ultimo kwartaal di aña 
2023 manera cu Gobierno a publica den e Uitvoeringsrapportage 
URK 4. En corto, CAFT ta conclui cu Aruba ta cumpli cu tur 
norma financiero den aña 2023. Ta trata di un surplus di 1% di 
GDP of mas, gasto di personal bou di 479 miyon florin y debe 
cu ta baha. 


Surplus mas grandi cu 1% di GDP 

Un norma financiero cu Aruba a acorda cu Hulanda pa 
mehora nos finansa publico ta, pa e sector colectivo por tin un 
saldo financiero di un surplus di 1% di GDP of mas. Den aña 
2023, debi na crecemento economico grandi, prudencia den 
presupuesto y diciplina presupuestario, a logra un resultado 
financiero positivo cu a hiba na un surplus di 4% di GDP pa 


Oordeel 


e sector colectivo di Aruba. Cu esaki Aruba ta cumpli cu e 
norma financiero pa por tin un surplus di mas di 1% di GDP 
den Presupuesto 2023. 


Gasto di personal bou 479 miyon florin 

Den aña 2023, e gasto di personal mester keda bou di 479 
miyon florin. Asina mes cu Gobierno den aña 2023 a bay over 
na paga 100% di salario na e empleado publico, e gastonan 
di personal a suma 467 miyon florin kedando asina bou di e 
norma pa gasto di personal. CAFT ta remarca cu desde 2022 
nan ta mira cu gasto di personal ta keda baha cumpliendo 
asina cu norma pa keda baha gasto di personal. 


Debe ta baha conforme plan 

E quota di debe a baha te na 79% di GDP den aña 2023, un 
bahada di 12 punto di porcentahe compara cu aña 2022. Cu 
esaki Aruba ta bon riba rumbo pa cumpli cu e norma di un 
quota di debe di 70% di GDP den aña 2027 y un quota di 
debe di 50% di GDP den aña 2039. Pues e debe di Aruba ta 
bahando conforme plan. 


CAFT cu elogio pa Aruba 

Den e raport riba e cifranan di e ultimo kwartaal di aña 2023, 
CAFT ta duna elogio na Gobierno di Aruba pa e resultado 
financiero positivo. E cifranan di e ultimo kwartaal di aña 2023 
por wordo mira riba www.gobierno.aw y e raport di CAFT por 
wordo mira riba www.cft.cw. Minister Maduro ta gradici tur 
instancia y persona cu ta haci esfuerso grandi pa mehora 
e finansa publico di Aruba. Trabou serio ta duna resultado 
concreto y positivo na bienestar di Pais Aruba. 


De vierde UR toont een voorlopig overschot in de collectieve sector van AWG 282 
miljoen. Dat is 4,0 procent van het bruto binnenlands product (bbp). Aruba voldoet 
daarmee ruimschoots aan de norm voor het financieringsoverschot uit de LAft en het 
protocol?? en aan de voorgeschreven tekortcompensatie.* Ook voldoet Aruba aan de 
personeelslastennorm en ontwikkelt de schuldquote zich in lijn met de afspraken 


daarover uit het protocol. Het CAft spreekt zijn waardering uit voor deze positieve 
resultaten en adviseert Aruba conform de LAft het gehele overschot in te zetten voor 
schuldaflossing aangezien het aangaan van nieuwe investeringen voor 2023 niet meer 
mogelijk is. Voor 2024 en verder adviseert het CAft de budgettaire ruimte prudent te 
benutten door lasten te beheersen en prioriteit te geven aan investeringen boven 
consumptieve uitgaven. 

MINISTER DI CULTURA HUNTO CU CCDN DEN 
CONFERENCIA DI PRENSA EN CONEXION CU 
CELEBRACION DI SAN JUAN - DERA GAY 2024 

>: 7 


Dialuna siman pasa na Fort Zoutman Minister di Cultura 
hunto cu Comision Celebracion Dianan Nacional a tene un 
conferencia di prensa pa informa riba e celebracion di San 
Juan — Dera Gay 2024. Na e conferencia aki tabata presente 
Minister di Cultura Xiomara Maduro, Presidente di Comision 
Celebracion Dianan Nacional Lyonel Dirksz, Representante di 
UNOCA, di Centro di Bario Savaneta, di Centro di Bario Tanki 
Lender, di Centro di Bario Playa Pabao, Gucci Dancers y di 
Sport Boys no por tabata presente. 

Sr. Lyonel Dirkz, Presidente di Comision Celebracion Dianan 
Nacional a habri e conferencia y a anuncia e centronan di bario 
cu tin evento relaciona cu Celebracion di San Juan — Dera 
Gay 2024. Ela gradici UNOCA cu a duna extra sosten na e 
centronan pa por celebra e dia di San Juan. 

Minister di Cultura a elabora riba e tradicion di San Juan, 
bishitanan cu su persona ta haci na scolnan. Ademas e 
mandatario a invita un y tur pa bishita e pagina www.coleccion. 
aw cu tin hopi informacion y historia di e Fiesta di San Juan — 
Dera Gay. Ademas e mandatario a informa riba su bishita na 
Cas Tan Tin caminda e por a aprecia e presentacion escolar 
organisa pa Departamento di Cultura, Cas Tan Tin y Cuerpo 
di Bombero. Minister Maduro a invita e pueblo pa celebra nos 
Fiesta di San Juan. 


Sra. Peterson, Coordinadora di Proyecto na UNOCA a amplia 
riba e partnership di Unoca y CCDN. Ademas ela splica riba 
e proyecto “Diseña bo trahe di Dera Gay”. Ta trata di un tayer 
na unda nos muchanan ta wordo siña con pa traha un Trahe di 
Dera Gay. Esaki ta wordo duna pa Sra. Romelinda Maldonado. 


Despues a toca oportunidad na e representantenan di e 
diferente Centronan di Bario e.o. Playa Pabao, Savaneta, 
Tanki Lender, Lago Heights, Gucci Dancers y Club Sport Boys 
cu a haci un invitacion na comunidad y tambe nan a duna 
informacion amplio riba nan programa di actividad relaciona 
cu e Celebracion di Dia di San Juan — Dera Gay 2024. 


Pa Departamento di Cultura, Junior Arends a elabora riba 
proyecto Escolar di San Juan — Dera Gay 2024 pa scolnan cual 
a wordo organisa pa e departamento, Cas Tan Tin y Cuerpo di 
Bombero. E presentacion ta pa 32 scol preparatorio y basico 
te cu klas 3. Un total di 3600 muchanan durante e periodo di 
10 di juni pa 20 di juni lo haya presentacion y conoce e historia 
y tradicion di cosecha y celebracion di San Juan. Ademas a 
a haci un yamada na comunidad pa no cende candela y ban 
evita peligro y proteha nos medio ambiente y nos bestianan. 


Despues di e conferencia di prensa tabata tin un presentacion 
di Gucci Dancers riba e baile di San Juan, na unda Minister di 
Cultura tambe a participa den e baile di San Juan. MN 

honor di host e evento principal aki cu ta celebra Aruba su 
herencia y alaves ta famoso pa su murayanan yena cu artenan 

Island Fest Aruba lo tin un lineup diversifica di musica bibo, 
mustrando e herencia musical di e isla. For di e ritmonan 
contagioso di musica tradicional Arubano, manera tumba y 
calypso. E festival ta promete di tin un variedad di bendedoranan 
di cuminda, artesania y mucho mas. 


Como Minister di turismo y salud publico e kier felicita ful 
e team di Island Fest Aruba pa continua cu e evento aki cu 
semper tabata exitoso y ta invita ful Aruba pa bin disfruta di 
nos musica, arte y cumindanan local dia 26 di Juni. 


Hunto ban demostra e hospitalidad di nos hendenan y kico ta 
haci Aruba un hoya den Caribe. MN 


Minister di Turismo y Salud Publico sr. Dangui Oduber ta 
contento pa yama bon bini na “Island Fest Aruba” na San 
Nicolas. Durante un conferencia di prensa diaranson ultimo, 
Minister Dangui Oduber a invita nos bishitante y localnan pa 
bin experiencia e cultura, arte, gastronomia y musica local na 
e festival aki. 


6:45-7:15 Tipico 


Island FestAruba ta un celebracion inolvidabel pa nos bishitante E E 
y localnan, unda nan por bin experiencia e esencia di “Zjeito”. r:30-8:00 historical Show 
Esaki ta e manera nos localnan ta biba, mientras conectando 8:00- Gu 55 sa Band 
cu e hospitalidad di nos hende nan Arubano. E festival aki ta 
un evento unda tur persona lo explora nos herencia, goza di 
nos tradicionnan y descubri pakico Aruba ta conoci como ‘One 
Happy Island”. 


Minister Dangui Oduber ta contento cu e festival aki lo tuma 
lugar tur ultimo diaranson di luna den e districto di San Nicolas. 
San Nicolas ta considera como e capital di cultura, y lo tin e 

MINISTER 


Geoffrey Wever 


ATA || a > 
Despues di algun luna di preparacion awenochi Minister 
di Asuntonan Economico, Comunicacion y Desaroyo 
Sostenibel, Geoffrey Wever, Camara di Comercio Aruba 
(KVK), Departamento di Asuntonan Economico Comercio y 
Industria, y Aruba Trade & Industry Association (ATIA) hunto 
cu delegacion comercial ta sali awe, dialuna, pa Surinam pa 
un Trade Mission te cu dia 28 di juni. 


Hunto cu e delegacion Minister Wever kier explora e 
posiblidadnan di comercio cu Surinam y asina purba stimula 
mas actividad comercial entre e dos Paisnan. 


Surinam, manera ta conoci, ta un pais cu ta exporta azeta, oro, 
metal, palo, productonan pa construccion y mucho mas. P'esei 
e importancia di bai hunto como delegacion ta demostra tambe 
e interes y e seriedad di e mision aki. Comerciantenan local 
lo haya e oportunidad pa netwerk, combersa y intercambia 


TRADE MISSION A 


JUNE 24-26 


ideanan cu diferente comerciante Surnameño na Surinam. 


Durante e estadia di Minister Wever y su delegacion lo topa cu 
diferente mandatarionan di Surinam durante e Trade Mission aki 
manera Sr. Chandrikapersad Santokhi Presidente di Surinam, 
Minister di Agricultura, Bestia y Pesca Sr. Parmanand Swedien, 
Minister di Economia, Empresarial y Innovation Sr. Rishma 
Kuldipsingh, Minister di Transporte, Comunicacion y Turismo 
Sr. Uraiqit Ramsaran, Minister di Finansas Sr. Kermechend 
Stanley Raghoebarsing. Banda di esaki lo bishita tambe 
Suriname Investment & Trade Agency y diferente compania di 
transporte na Surinam. 


Minister Wever kier a gradici KVK, DEZHI y ATIA pa nan empeño 
pa por haci e mision comercial aki posibel y tur comerciante cu 
ta parti di e mision comercial. 

| 


a 


Dialuna 24 Juni 2024 


MINISTER GEOFFREY WEVER A DUNA 
PRESENTACION DI SUSTAINABLE DEVELOPMENT 
GOALS NA ALUMNONAN DI PIUS X SCHOOL 


Den cuadro di e proyecto di Minister Geoffrey Wever di 
presentacion di e metanan di desaroyo sostenibel, e 
“Sustainable Development Goals (SDGs)', na alumnonan di 6e 
klas di scolnan basico, e biaha aki a bishita klassen 6 di Pius X 
School. Henter e scol Pius X a sali pa ricibi y bon bini Minister 
Wever. 


Di un manera interactivo Minister Wever a splica e metanan 
di desaroyo sostenibel na e alumnonan. E presentacion ta 
pa yuda cu conscientisacion di kico e metanan ta encera y 
con cada un di nos por yuda na logra e metanan. For di e 
alumnonan tabatin basta interes y entusiasmo pa e topico. 


E Metanan di Desaroyo Sostenibel ta consisti di 17 metanan riba 
cual paisnan ta traha pa alcansa den nan contexto nacional. E 
metanan ta: 1. Caba cu pobresa; 2. Caba cu hamber; 3. Salud 
y bienestar; 4. Enseñansa di calidad: 5. Igualdad di genero; 
6. Awa limpi; 7. Energia limpi y economico; 8. Trabou decente 
y crecemento economico; 9. Innovacion y infrastructura; 10. 
Reduci desigualdad; 11. Barionan y comunidadnan sostenibel; 
12. Produccion y consumo responsabel; 13. Accion riba clima; 
14. Bida bou awa; 15. Bida riba tera; 16. Paz, husticia y 
institucionnan formalisa; 17. Partnership pa logra e metanan. 


“Mi ta hopi contento y ta agradeci e cabesante, docentenan y 
alumnonan di Pius X School pa e caluroso bon bini”, Minister 
Geoffrey Wever. MEN 

Minister Geoffrey Wever: 


SEMINARIO "PODER FINANCIERO: 
E CAMINDA PA BO CAS" 


DEN REALIDAD 

Diasabra cu a pasa, e seminario organisa hunto cu Fundacion 
Plan di Bida y Bold Properties, "Poder Financiero: E Caminda Pa 
Bo Cas" a tuma luga, atrayendo un gran cantidad di participante. 
Esnan presente a mustra hopi interes den e topiconan presenta, 
siñando di e rekisitonan y consideracionnan ora di busca of 
construi nan propio cas, y mas importante ainda, un hende 
mester sa unda y con por busca informacion adicional. 


Minister Geoffrey Wever a duna un discurso pa habri e 
evento, encurashando tur pa sea determina y strategico den 
nan busceda pa yega na un cas propio. “Mi deseo ta pa tur 
hende residencia na Aruba yega un dia nan nan propio cas, 
no solamente como obheto di inversion pero especialmente 
como centro di nos famia, unda nos ta comparti y convivi cu 
nos pareha, yiunan, famia y amigonan.” 


E seminario, teni na Renaissance Convention Center, a enfoca 
riba e proseso y rekisitonan pa yega na un cas na Aruba. E 
ta intenta di empodera e comunidad cu informacion valioso 
tocante e derecho y cualificacionnan necesario pa bira doño di 
un cas cu por yuda nan planifica efectivamente pa nan futuro 
inversion. 


Minister Wever a expresa su satisfaccion di por contribui na 
e seminario aki, cual a ser brinda gratis pa tur esnan cu a 
registra y participa. A destaca e importancia di educacion 
financiero, cual ta un prioridad pa su maneho. "Ministerio di 
Asuntonan Economico ta sigui organisa diferente actividadnan 


TUR COS TA POSIBEL, 
PA ESUN CU KIER LOGR'E 


RA “PORFIN” 


pa promove educacion financiero na beneficio di e comunidad", 
e mandatario a expresa. "Mi ta agradecido na Sra. Paloma 
Tromp y e ekipo di Fundacion Plan di Bida, na Jenniffer 
Guzman y Aileen Kelly y henter e ekipo di Bold Properties, tur 
e sponsers y tur speaker, pa un tremendo evento." 


Conocemento ta un prome paso importante na yega na bo 
propio hogar, p'esei educacion financiero ta esencial pa 
empodera nos hendenan. "Poder Financiero: E Caminda Pa 
Bo Cas" tabata un experiencia valioso pa ur presente, y mi ta 
spera pa algun por conduci na resultadonan positivo den nan 
bida pa realisa nan soño", minister Wever a comenta. MN 


SINTONISA 


CONFERENCIA DI PRENSA 


DI GOBIERNO DI ARUBA 


Gabinete Wever-Croes 


DIALUNA Y DIAHUEBS | 10:00 AM 

OPERATION COMMAND CENTER NA SAVANETA 


A BIRA UN 


Diabierna atardi, durante un momento ameno, a inaugura 
oficialmente e “Operation Command Center” situa na 
Savaneta. Minister di Husticia y Asuntonan Social sr. Rocco 
Tjon, conhuntamente cu Minister President sra. Evelyn Wever- 
Croes, Korpschef y representante di Setar a hiba palabra pa 
asina duna inicio na e apertura oficial di e edificio nobo pa loke 
ta e operation command center, cual ta bay contribui na eleva 
siguridad riba nos isla. 


Segun e mandatario, siguridad no ta algo cu ta bin di su mes, 
como pais mester inverti den departamentonan hudicial pa 
por garantisa siguridad. No ta trata di inverti solamente den 
material y infrastructura, pero mas importante ainda ta pa 
inverti den tecnologia y recursonan humano, pues e hende cu 
mester haci e trabou. 


E vision di ministerio di husticia y asuntonan social, ta pa 
garantisa siguridad pa pais Aruba, y e vision aki ta consisti di 
cuater pilar. Un vision integral cu ta conta cu aportacion di ful e 
veld hudicial, alabes den su ehecucion cu participacion tambe 
di e stakeholders hudicial. 


E prome dos pilarnan, cual ta material y infrastructura ta 
importante pa crea e condicionnan adecua pa e polisnan 
por haci nan trabou manera debe ser. Esaki ta influencia e 
motivacion di e personal positivamente. E ultimo encuesta bou 
di personal di Cuerpo Policial a indica tambe cu nan ta mas 
motiva cu prome. 


Sinembargo, e ultimo dos pilarnan ta loke ta haci e diferencia 
pa como organisacion, specificamente como Cuerpo Policial, 
por sigui desaroya y atende cu e demanda cu ta bin, riba nivel 
local pero tambe internacional. Aki ta trata di inversionnan den 
e pilar di tecnologia y desaroyo di e Agentenan Policial. 


E importancia di inverti den e dos pilarnan aki ta bira bisto door 
cu criminalidad ta keda cambia, e ta tuma otro formanan, y como 
pais nos departamentonan mester por adapta na e cambionan 
aki. Pa e motibo ey Cuerpo Policial ta den un reorganisacion, 
pa proyectonan manera esaki, por yuda e Cuerpo adapta y na 
mes momento garantisa su existencia pa futuro door di ankre 
den e structura di e organisacion. 


REALIDAD 


Y 


Aruba tin e centro di mas moderno den ful nos region y esaki no 
solamente door di e inversionnan den material y infrastructura, 
pero tambe door di e hecho cu ta trata di un colaboracion entre 
diferente entidadnan di Cuerpo Policial mes, pero tambe entre 
Cuerpo Policial y otro departamentonan den e cadena hudicial. 


Den e edificio aki lo wordo ubica central di polis, radar kamer, 
y tambe e operadornan pa loke ta trata camara surveillance. 
Camara surveillance a inicia na 2022 y actualmente tin mas 
di 250 camera instala rond di nos isla. Den area di hotel, 
downtown San Nicolaas, y 40 loacalidad strategico rond di nos 
isla. Banda di esaki, lo inicia cu instalacion di camaranan den 
downtown Oranjestad. 

Continuacion OPERATION COMMAND CENTER NA SAVANETA A BIRA UN REALIDAD.... 


E relevancia di e inovacion aki ta cu e trabou di Cuerpo Policial 
lo bira mas eficiente y eficaz, ta bay garantisa orden publico 
mucho mas miho y tambe percura pa mas caso wordo resolvi 
y mucho mas lihe. A traves di e proyecto aki por garantisa e 
propio siguridad di nos Agentenan Policial mucho mas miho. 


Pa Cuerpo Policial por sigui desaroya di e forma aki e mester 
tin un bon fundeshi, e fundeshi aki pa Cuerpo Policial a wordo 
basha door di polisnan cu a eherce e trabou aki hopi aña atras 
y aworaki ta gosa di nan pensioen, nos ta gradici cada un, 
pasobra sin e fundeshi aki un proyecto manera esaki tampoco 
lo tawata posibel. 


Por ultimo, minister Tjon a gradici tur esnan cu a haci esaki 
posibel, esta Setar N.V. specificamente sr. Stanley Pourrer den 
feliz memoria. Un persona hopi dedica, pasiona y professional. 
E Proyecto di camara ta uno cu ya caba for di 2022 nos ta 
bezig cune y Stanley tawata envolvi for di comienso. 


Palabranan di gratitud y pabien na Cuerpo Policial, Coleganan 
Minister cu a aloca fondo tambe pa un proyecto di e magnitude 
aki. Parlamento di Aruba, pa aproba e diferente presupuestonan 
den cual ful e Proyecto integral pa loke ta camara surveillance 
a wordo presenta. Como tambe, na henter ministerio di husticia 
y asuntonan social. Proyectonan asina ta solamenta posibel 
danki na boso dedicacion, perseverancia y lealtad. MN 

MINISTER 


Edy Tres 


MINISTER ENDY CROES TA FELICITA E 17 
EMPLEADONAN DI ARUBA WINE AND DINE CU A 
RICIBI NAN DIPLOMA 


Diamars merdia, Minister Endy Croes a atende e ceremonia di 
graduacion di 17 empleado di Aruba Wine and Dine cu atermina 
nan curso cu exito. Durante 12 siman e empleadonan di dicho 
compania a asisti na e curso di Stichting Vakbekwaamheid 
Horeca (SVA) pa waiter, unda cu nan a ricibi curso di entre 
otro, con pa atende cu cliente pa mehora servicio, hospitalidad 
y etiquette. E proposito ta pa mehora e servicio na e clientenan: 
tanto turista como local. 


E mandatario di Enseñansa y Deporte tabata presente na 
Que Pasa Restaurant, unda el a hiba palabra y felicita e 
empleadonan cu e logro aki. Despues di e discurso, Minister 
Endy Croes a haci entrega di diploma na e empleadonan. 
“Danki na Aruba Wine and Dine cu a percura pa organisa e 
curso di capacitacion aki y brinda e enseñansa corecto na cada 
un di e empleadonan. Alabes, mi ta felicita e empleadonan cu 
e logro aki y ta desea nan hopi exito”, Minister Endy Croes a 
finalisa. MN 

MINISTER ENDY CROES TA FELICITA E 
STUDIANTENAN DI ARTE CULINARIO DI COLEGIO 


EPI CU A PASA NAN EXAMEN FINAL EXIT 


Recientemente, Minister di Enseñansa y Deporte Endy Croes 
hunto cu directora general di Colegio EPI Sra. Ankie Danker, 
Sra. Tisa LaSorte di Aruba Hotel and Tourism Association 
(AHATA), Sr. Clay Shipley di directiva di Dienst Publieke 
Scholen (DPS), familiar y demas invitadonan tabata presente 
na e examen final di e studiantenan di Arte Culinario di Colegio 
EPI. Den ocasion special aki, Minister Endy Croes a hiba 
palabra, deseando e studiantenan hopi exito. Un total di 18 
studiante di e estudio Arte Culinario a prepara alrededor di 10 
delicioso plato. 


Sra. Danker a indica cu e studiantenan aki ta den fase final 
di nan estudio y dia 1 di juli 2024 lo celebra nan graduacion. 
Sra. Danker a expresa cu e ta sumamente orguyoso di e 
studiantenan y ta gradici tur docente y chef di Colegio EPI cu a 
contribui den nan desaroyo. Sra. LaSorte a indica cu e sector 
di horeca tin necesidad di koki y chef pasiona cu por ofrece 
nos local- y turistanan un experencia inolvidabel. Finalmente, 
Minister Endy Croes ta felicita e studiantenan di Arte Culinario 
cu a prepara diferente plato exkisito durante nan examen final 
y ta desea nan hopi exito den nan futuro carera. Alabes, e 
mandatario di Enseñansa ta felicita e docentenan cu a guia e 
studiantenan durante e proceso aki y cu ta forma parti di nan 
logro. Es 


OSAMENTE 


d 

Minister Endy Croes: 


A INAUGURA E SCOL CHILDREN'S HOUSE 
MONTESSORI NA PARADERA 


Diabierna atardi, Minister di Enseñansa y Deporte Endy Croes 
hunto cu su kerida esposa, maestro, alumno y famia a acudi 
na Children's House Montessori na Paradera. Na yegada, 
Minister Endy Croes a ricibi un caluroso bonbini di Sra. Jahaira 
Boekhoudt- Piña, kende ta directora di e scol. Durante e 
ocasion special aki, Minister Endy Croes a duna un discurso, 
felicitando e team cu a independisa y inaugura e scol bou di 
un nomber nobo. Na aña 2014 nan a habri porta di nan prome 
localidad na Dakota. Tres (3) aña atras, e scol a habri su di 
dos localidad na Paradera bou di e nomber Nos Fortalesa 
Montessori y diabierna ultimo a inaugur'e oficialmente bou di 
e nomber Children's House Montessori. Den e prome aña a 
inicia cu un total di 18 alumno di e edad di 6 pa 12 aña. 


Den e di dos aña, e scol a crece cu un total di 36 alumno y 
di tres aña cu un total di 39 alumno. E metodo di Montessori 
ta diferente cu e sistema tradicional cu nos conoce na Aruba. 
Den un klas di Montessori, ta brinda e alumnonan diferente 
material y actividad, unda nan por haci nan mesun escogencia 
y traha riba nan propio tempo. E actividadnan aki ta contribui 
pa e alumno desaroya diferente habilidad entre otro, habilidad 
pa resolve problema, habilidad motorico y creatividad, door di 
proporciona material practico di aprendisahe. Ademas di esaki, 
ta stimula e alumnonan pa desaroya habilidadnan social, pa 
medio di enseñansa interactivo y weganan cooperativo. 


E meta di Children's House Montessori ta pa educa e comunidad 
di Aruba tocante e metodo Montessori y su beneficionan. 
Montessori ta fundamental pa biesestar di e muchanan 
y e muchanan ta fundamental pa e desaroyo continuo di 
Montessori globalmente. Finalmente, Minister Endy Croes ta 
felicita directora Jahaira Boekhoudt-Pifia y e team completo di 
Children's House Montessori cu e gran apertura di Children's 
House Montessori y ta desea nan hopi exito. 


a LI ELLE lA 

DIRECTORA JOSELIN CROES DI GABINETE DI 
ARUBA NA FAMILYDAY UNESCO 


Directora di Gabinete di Aruba mr. Joselin Croes tabata 
presente na un UNESCO Familyday na Utrecht. e 

Na e ocacion aki a toca temanan di importancia di UNESCO Het Koninkrijk der Nederlanda 
na e islanan pa loke ta herencia historico y cultural pero tambe y 
discriminacion y libertad di expresion. 


Asina durante di e familyday tabata tin un Masterclass riba 
e tema con ta combati discriminacion y racismo. Esaki a 
consequencia di e mission di UNESCO pa igualdad y paz 
mundialmente. 


Bou guia di Marlon Titre di comision di UNESCO Nederland a 
tuma lugar un UNESCO Cariben Quiz riba e rol di UNESCO 
den e parti Caribense di Reino Hulandes na unda a enfoca riba 
e aña conmemorativo riba e historia di sclavitud cu ta yegando 
su final. 


Joselin tabata contento di tambe a topa cu studiantenan Joey 
Francisco y Imani Janga cu lo bai core stage na UNESCO Aruba. 
Relaciona cu esaki Joseline a topa cu Birgit Kreykenbohm, 
Program Specialist Communication and Information di 
UNESCO cu lo guia e studiantenan durante di nan stage. MN 


Gabinete Wever-Croes 


Murayanan na San Nicolas, cu un tempo 
tawata silencioso y senciyo, a bira inspiracion 
pa creatividad dinamico di varios artista. 
Cada arte di muraya ta un celebracion di 
diversidad, cultura y union, dunando bida na 
murayanan y transforma nan den obranan 
maestro. 

